ร้านนี้ตั้งอยู่ที่อำเภอร้องกวางค่ะ ถ้าเดินทางขาล่องมาจากน่าน ผ่านตัวอำเภอร้องกวางวิ่งตรงมา หรือหากวิ่งมาจากอำเภองาว จังหวัดพะเยา เลี้ยวขวา ณ แยกบ้านปากทาง มุ่งหน้าเข้าตัวจังหวัดแพร่ สังเกตเห็นตู้ยาม และโรงเรียนร้องกวางอนุสรณ์ ให้ชะลอความเร็วรถ แล้วสังเกตด้านซ้าย ร้านจะอยู่บริเวณจุดกลับรถ แต่หากเดินทางมาจากตัวจังหวัดแพร่  ต้องกลับรถเพื่อข้ามมาฝั่งที่ตั้งร้าน เป็นร้านเล็กๆ  รองรับลูกค้าได้ประมาณ 8-9 โต๊ะๆ ละประมาณ 4 คน หากมากกว่านี้ก็จะแน่นเกินไป ลุกเดินค่อนข้างลำบากเลยทีเดียว มาบอกเล่ากันถึงรสชาติอาหารกันดีกว่าค่ะ หากท่านใดเลยทานแหนมเนืองหรืออาหารอื่นๆ ของวีทีแหนมเนือง ท่านจะรู้สึกเหมือนกันว่ารสชาติเดียวกัน ซึ่งคาดว่าทางร้านจะรับมาขายต่ออีกที สำหรับผัก ที่ร้านใช้เป็นผักไฮโดรฯ ค่ะ สดกรอบมาก ให้ผักเยอะมาก ถูกใจจริงๆ เมนูอื่นๆที่ชื่นชอบมีหลายรายการเลยค่ะ อาทิ ส้มตำ ไก่ทอด กุ้งพันอ้อย สเต็กหมูคุโรบูตะเนื้อนุ่มมาก ยังไงแวะไปลองทานดูนะคะ 